CELEX: 62019TN0538
Language: lt
Date: 2019-07-30 00:00:00
Title: Byla T-538/19: 2019 m. liepos 30 d. pareikštas ieškinys byloje Casino, Guichard-Perrachon/Komisija

30.9.2019   
            
            
               LT
            
            
               Europos Sąjungos oficialusis leidinys
            
            
               C 328/66
            
         
      2019 m. liepos 30 d. pareikštas ieškinys byloje Casino, Guichard-Perrachon/Komisija
      (Byla T-538/19)
      (2019/C 328/74)
      Proceso kalba: prancūzų
      
         Šalys
      
      
         Ieškovė: Casino, Guichard-Perrachon (Sent Etjenas, Prancūzija), atstovaujama advokatų I. Simic, G. Aubron, O. de Juvigny ir T. Reymond
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti, remiantis SESV 277 straipsniu, Reglamento Nr. 1/2003 20 straipsnį netaikytinu šioje byloje ir panaikinti 2019 m. gegužės 13d. Europos Komisijos sprendimą C(2019) 3761;
               
            
                  —
               
               
                  panaikinti, remiantis SESV 263 straipsniu, 2019 m. gegužės 13d. Europos Komisijos sprendimą C(2019) 3761;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad skundžiamas sprendimas yra neteisėtas ta dalimi, kuria jis buvo priimtas išimtinai remiantis dokumentais, paimtais patikrinimo metu, kuris prieš tai buvo atliktas remiantis sprendimu, kuris pats buvo neteisėtas.
               
            
                  2.
               
               
                  Antrasis ieškinio pagrindas grindžiamas tuo, kad skundžiamas sprendimas yra neteisėtas, nes jis grindžiamas 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (Tekstas svarbus EEE) (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205) 20 straipsniu, o ši nuostata pati yra neteisėta ir todėl netaikytina šioje byloje pagal SESV 277 straipsnį. Iš tiesų minėta nuostata pažeidžia pagrindinę teisę į veiksmingą gynybą, nes ji neleidžia įmonėms, kurioms skirtas Komisijos sprendimas dėl patikrinimo, siekti veiksmingai apginti savo teises vykdant patikrinimą.
               
            
                  3.
               
               
                  Trečiasis ieškinio pagrindas grindžiamas pagrindinės teisės į privačių patalpų neliečiamumą pažeidimu, nes skundžiamas sprendimas galiojo neterminuotai ir taikymo sritis buvo netiksli ir neproporcinga.